17/11/2022 | Administración LocalMunicipal
Ribeira
Anuncio resolución expedientes xusto prezo no expediente de expropiación dos bens para a execución da obra “Proxecto de acondicionamento de sendeiro no Rego Pedrín e recuperación do seu entorno”

O Pleno do Concello de Ribeira, en sesión celebrada na data 27/10/2022, adoptou os seguintes acordos en relación ao expediente dos bens e dereitos necesarios para a execución da obra “Proxecto de acondicionamento de sendeiro no Rego Pedrín e recuperación do seu entorno no Concello de Ribeira”: PRIMEIRO.- Determinar o xusto prezo pola expropiación das fincas referidas no ANEXO nas contías reflectidas tamén no mesmo. SEGUNDO.- En cumprimento do artigo 48 da Lei de Expropiación Forzosa, proceder ao pagamento do xusto prezo pola expropiación dos terreos referidos. A estes efectos sinálase como lugar do pagamento a Casa Consistorial do Concello de Ribeira (departamento de secretaría e servizos xerais, 1º andar), segundo o calendario e o horario que se sinala no cadro referido a continuación: data do pagamento o día 02 de decembro de 2022, ás 11:00 horas, Advertir que o pagamento se fará precisamente aos que figuren como donos da cousa ou titulares do dereito expropiado, debendo estar todos presentes no acto do pagamento, non admitíndose representación senón por medio de poder debidamente autorizado (notarial, xudicial ou do consulado), xa sexa xeral, xa sexa particular para este caso. Deberase achegar os seguintes documentos: documentos orixinais acreditativos da titularidade do ben a expropiar; documento nacional de identidade; e certificación bancaria co número de conta en que figure completo o número de conta (IBAN e BIC) e o conxunto de todos os titulares. En caso de figurar o terreo a nome de herdeiros, e co fin de acreditar a sucesión deberán achegar: nome do titular defunto e título de propiedade; certificado de defunción do causante; certificado de últimas vontades; testamento ou, na súa falta, declaración de herdeiros; e DNI de tódolos herdeiros. No caso de terse realizado a partición da herdanza deberá achegarse copia completa da escritura de partición. A identificación realizarase mediante a presentación do DNI ou, no seu defecto, polo coñecemento directo que testifiquen o Alcalde ou Secretario do Concello. De conformidade co disposto no artigo 28.3 da Lei 39/2015, do 1 de outubro, do Procedemento Administrativo Común das Administracións Públicas, non é necesario a achega dos documentos anteriormente mencionados para o caso de que, con anterioridade, o/a interesado/a xa os tivera aportado a esta Administración. Comunicar que do importe determinado como xusto prezo dedúcense as cantidades xa percibidas ou consignadas, sendo o importe líquido a cobrar as contías reflectidas no ANEXO. TERCEIRO.- En cumprimento do artigo 49 do Regulamento de Expropiación Forzosa, anunciarase no Boletín Oficial da Provincia e no Taboleiro de Anuncios do Concello (sede electrónica) o día en que vaia a procederse ao pago, coa debida antelación. CUARTO.- Convocar ós/ás titulares das fincas obxecto da expropiación, para proceder ao levantamento da ACTA DEFINITIVA DE OCUPACIÓN correspondente ao ben afectado, que se estenderá a continuación do pago no lugar, data e hora que se reflicte no punto segundo deste acordo. Todo isto, en cumprimento do disposto no artigo 52 e concordantes da Lei de Expropiación Forzosa. QUINTO.- Delegar na Concelleira Delegada de Infraestruturas e Urbanismo, María José Sampedro Fernández, as facultades atribuídas pola lei ao alcalde aos efectos da convocatoria para o pago das valoracións establecidas e o levantamento das actas definitivas de ocupación. SEXTO.- Designar como representante da Administración nas presentes actuacións ao secretario xeral do Concello, Juan Manuel Salguero del Valle, e como suplente á técnica de administración xeral do departamento de secretaría, María Sieira Ríos. SÉTIMO.- Dar traslado á Intervención e á Tesourería municipal aos efectos pertinentes. En Ribeira, a 11 de novembro de 2022. O alcalde, Manuel Ruiz Rivas